«Вагъуэ цIыкIур» аргуэру токIуэ
Сочэ къалэм щызэхуащIыжащ сабийхэмрэ ныбжьыщIэхэмрэ я «У самого синего моря» IX дунейпсо фестивалыр. Зэхыхьэр екIуэкIащ «Алые паруса» щэнхабзэ фондыр и дэIэпыкъуэгъуу.
Къэбэрдей-Балъкъэрым и лIыкIуэу а фестивалым зыкъыщигъэлъэгъуащ лъэпкъ къафэхэмкIэ щапхъэу къалъыта, Шэджэм районым и «Вагъуэ цIыкIу» сабий ансамблым. Пандемием къыхэкIыу пIалъэ кIыхькIэ зэпагъэуа нэужь, япэу зэпеуэ хыхьа гупымрэ абы и унафэщIымрэ я зэфIэкIыр щIыхь тхылъхэм-рэ кубокхэмкIэ унэтIыныгъищым къыщалъытащ.
Ансамблым и художественнэ унафэщI Къурашэ Эдик къыхуагъэфэщащ егъэджэныгъэм щиIэ Iэзагъэмрэ ныбжьыщIэхэм яхилъхьэ щэнхабзэ лъагэмрэ папщIэ ЩIыхь тхылъыр. Ансамблым и къэфакIуэ Абазэ Мурат диплом щхьэ- хуэ иратащ, артистагъ зэрыхэлъымрэ къафэр Iэзэу зэригъэзащIэмрэ папщIэ. Ягъэлъэгъуа зэфIэкIым папщIэ «Вагъуэ цIыкIу» ансамблым унэтIыныгъитIым и Гран-при-р хуагъэфэщащ.
КъыкIэлъыкIуэ Iыхьэр «Кубок победителей» грант зэхьэзэхуэ зэхуэщIарщ. Абы пашэ щыхъум саугъэту сом зы мелуан иратынущ.
ТЕКIУЖЬ Заретэ.
